תמר קדם סימן טוב

טבח בניר עוז]]
תמר שרה קדם סימן טוב (29 במאי 1988 – 7 באוקטובר 2023) הייתה פעילה חברתית ופוליטית במועצה האזורית אשכול שנרצחה יחד עם כל בני משפחתה בקבוץ ניר עוז ב-7 באוקטובר 2023. היא הייתה מועמדת בבחירות לרשויות המקומיות בישראל ב-31 באוקטובר 2023 לתפקיד ראשת המועצה האזורית אשכול.<ref></ref>

== ביוגרפיה ==
תמר נולדה לגדי וראומה קדם ב-1988. הורי אביה (הסבים שלה), פופה ויהודה קדם, עלו מארגנטינה, והם ממייסדי קיבוץ עין השלושה. הורי אמה ראומה חוסני-קדם, עלו מחלב שבסוריה לישראל ב-1946. היא גדלה בירושלים, וכבר בבית הספר היסודי, בגיל 12, ניסתה להיבחר למועצת התלמידים בבית ספרה עם הסלוגן "בחרת בקדם תמר, בחרת בשינוי המחר". תמר בוגרת שבט צופי מצדה בהנהגת ירושלים, בו מילאה תפקידים רבים משמעותיים ומגוונים.

לאחר שירותה הצבאי ריכזה את שבט ׳דותן׳ באשדוד במשך שלוש שנים.<ref></ref> בצבא שירתה בחיל המודיעין, שם הכירה את ג'ון (יהונתן) בעלה לעתיד. בתום השירות הצבאי השלימה לימודים אקדמיים לתואר בוגר בחינוך, גאוגרפיה וסביבה, ולתואר מוסמך בניהול ומדיניות ציבורית.

משנת 2008 גרה בקיבוץ ניר עוז. במשך 15 שנים הייתה פעילה ציבורית במועצה האזורית אשכול, בתחומי החינוך, התרבות, האמנות, הניהול, הקהילה והיזמות.<ref name=":0"></ref> היא עסקה בשיתופי פעולה עם משרד הפנים ומשרד ראש הממשלה. במשרד הפנים עבדה כיועצת באגף אשכולות אזוריים, קידמה יוזמות חינוכיות וחדשניות בבתי ספר בדרום הארץ במסגרת הקרן לעידוד יוזמות חינוכיות. בין השנים 2019 ל-2022 עבדה קדם בעמותת "עתידים", כמנחה של קבוצת סטודנטים, במסגרת תוכנית "צוערים לשלטון המקומי" להשתלבות צעירים בתפקידי מפתח ברשויות המקומיות, בשיתוף משרד הפנים ואוניברסיטת בן-גוריון בנגב. במהלך עבודתה מונתה להיות המנהלת הפדגוגית של התוכנית מטעם העמותה, אך לבסוף דחתה את ההצעה. במקביל לתפקידה בעמותה, השלימה קדם תואר שני במדיניות ציבורית.<ref>עדכון הערך על פי הערות שנוספו לדף השיחה.</ref> בנוסף עסקה בהקמה ובניהול של כפר הנוער ביכורים, פנימייה למצוינות בתחומי אמנות ומוזיקה, במועצה האזורית אשכול. היא הייתה מהמייסדות של הקהילה ומתחם האמנים 'הגילדה', שאיחד כ-100 אמנים ואמניות, במועצה האזורית אשכול והייתה גם ממקימות 'לב הנגב', בית חינוך ברוח היער, וחברת הוועד המנהל של המוסד.<ref name=":0" /> חברותיה תיארו אותה כחרוצה, חכמה, מלאה באנרגיות חיוביות, מעשית ומתחברת בקלות לכולם.

== הבחירות לראשות המועצה האזורית אשכול ==
=== מוטו ===
המוטו של קדם סימן טוב היה: לקדם "טוב משותף", המאפשר לכל חלק בחברה באשכול לשמור על הערכים, הצביון וההתנהלות שלו, ועם זאת להנמיך את החומות ולראות את השכנים בהרבה תחומים משותפים, כמו חינוך, פינוי הזבל, כבישים, חוגים, האיום הביטחוני, הקהילתיות ועוד.

יובל כהנא, ששימשה בתפקיד רכזת מטה הבחירות של תמר קדם לתפקיד ראשת המועצה האזורית אשכול, תיארה את תמר: 

== טבח המשפחה ==

ב-7 באוקטובר 2023 נרצחה קדם סימן טוב יחד עם כל בני משפחתה, בעלה יהונתן וילדיה ארבל, שחר ועומר, בביתם שבקיבוץ ניר עוז. חמותה קרול נרצחה גם היא בביתה שבקיבוץ ניר עוז על ידי מחבלי הנוח'בה של חמאס. בבוקר שמחת תורה, עם האזעקות ונפילת הטילים במתקפת הפתע על ישראל, כתבה תמר בוואטסאפ בקבוצות רבות. בקבוצת האימהות בקיבוץ היא כתבה ב-06:32: ולאחרים כתבה . המחבלים חדרו לבית, ירו לכל עבר ועל דלת הממ"ד, אך לא הצליחו לפרוץ את הדלת, ג'ון, שהיה איש טכני, תיקן אותה היטב ואחז בידית.<ref></ref> בהודעות הוואטסאפ התקבלו דיווחים על כך שנורו ונפצעו. מאז אבד איתם הקשר. המחבלים העלו באש את הבית ובו תמר, ג'ון וכל יושביו. כוחות שהגיעו לאחר כתשע שעות קבעו את מותם.
<gallery widths="250">
קובץ:Nir oz burned home and trees.jpg|בית ועצים שרופים בניר עוז
קובץ:100829 nir oz - photos from the black sabbath PikiWiki Israel.jpg|בית שרוף בניר עוז
</gallery>

== משפחה ==
תמר הייתה נשואה ליהונתן סימן טוב (ג'וני), שהיה מנהל תפעול ומגדל חיטה בגד"ש ניר עוז. לזוג היו תאומות בנות חמש וחצי, ארבל ושחר והבן עומר בן השנתיים. כולם נרצחו בטבח ניר עוז ב-7 באוקטובר 2023.

== הנצחה ==
ב-27 בפברואר 2024 פורסמה כתבה שיצרה שני ויצמן בכאן חדשות על תמר ומשפחתה, בהשתתפות הוריה, אחותה, חברותיה, ונשים ממטה הבחירות שלה. אביה, גדי, אמר, "אנחנו חייבים להמשיך את מפעלה של תמר שיסלול דרך חיים חדשה לאורה של תמר. אנחנו בעצם כבר בעיצומה של הקמת תנועת תושבים, וממשיכים בדברים שתמר עשתה כבר, כמו עיסוק בפסולת חקלאית". מיכל שצקי מקיבוץ מגן, המנטורית של תמר, אמרה: "עד אתמול היינו מטה בחירות, ממחר אנחנו מטה הנצחה, אנחנו נעשה הנצחה חיה תוך עשייה יום יומית ולא איזה אנדרטה באיזשהו מקום".

== ראו גם ==
* מלחמת חרבות ברזל
* מתקפת הפתע על ישראל (2023)
* חיים פרי (אמן)
* הבית הלבן

== קישורים חיצוניים ==

* 
* 
* [https://www.mevaker.gov.il/sites/DigitalLibrary/Pages/Publications/909.aspx דוח מבקר המדינה על חשבונות המועמדת תמר קדם סימן טוב בבחירות לראש המועצה האזורית אשכול ]
* 
* 
* 
* 
* 
* 
* 
* 

== הערות שוליים ==

קטגוריה:פעילות פוליטיות ישראליות
קטגוריה:פעילות חברתיות ישראליות
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:ניר עוז: אישים
קטגוריה:הטבח בניר עוז
קטגוריה:חללי מתקפת הפתע על ישראל (2023)
קטגוריה:נשים במלחמת חרבות ברזל
קטגוריה:מועצה אזורית אשכול: אישים
קטגוריה:מתמודדים בבחירות לרשויות המקומיות בישראל
קטגוריה:ישראליות שנולדו ב-1988
קטגוריה:ישראלים שנולדו ב-1988
קטגוריה:ישראליות שנפטרו ב-2023